**Ministru kabineta noteikumu projekta**

**„****Grozījumi Ministru kabineta 2010. gada 28.decembra noteikumos Nr.1211 „Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 28.decembra noteikumos Nr.1211 „Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā”” (turpmāk – Projekts) ir izstrādāts saskaņā ar Dzelzceļa likuma 36.1 panta otro daļu un likuma „Par atbilstības novērtēšanu” 7.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 28.decembra noteikumi Nr.1211 „Noteikumi par ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā” (turpmāk – MK noteikumi Nr.1211) tika pieņemti, lai ieviestu Eiropas Parlamenta un Padomes 2008.gada 17.jūnija Direktīvas 2008/57/EK par dzelzceļa sistēmas savstarpēju izmantojamību Kopienā (turpmāk – Direktīva 2008/57/EK) tiesību normas attiecībā uz ritošā sastāva būvi, modernizāciju, atjaunošanas remontu, atbilstības novērtēšanu un pieņemšanu ekspluatācijā. MK noteikumi Nr.1211 paredz, ka ritošā sastāva būvei, modernizācijai, atjaunošanas remontam un atbilstības novērtēšanai piemēro procedūras, kas noteiktas normatīvajos aktos par Eiropas dzelzceļu sistēmu savstarpējo izmantojamību, un nosaka savstarpējās izmantojamības tehnisko specifikāciju (tostarp pamatprasību, izņēmumu, atklātās pieejas, pārejas noteikumu) izmantošanas kārtību. MK noteikumos Nr.1211 ir ņemts vērā tas, ka apstiprinot savstarpējās izmantojamības tehniskās specifikācijas Eiropas Komisija ir pieņēmusi lēmumu Latvijā izmantojamajam 1520 mm platuma sliežu ceļa platuma ritošajam sastāvam piešķirt Direktīvas 2008/57/EK 9.panta 5.punktā minēto izņēmumu attiecībā uz ritošo sastāvu, kas kursē no dalībvalsts uz trešo valsti vai no dalībvalsts tīkla, kura sliežu attālums atšķiras no Eiropas Savienības galvenā (1435 mm platuma) dzelzceļa tīkla. MK noteikumi Nr.1211 paredz, ka trešajās valstīs ražotā ritošā sastāva atbilstību Latvijas normatīvo aktu prasībām un atbilstību izmantojamajai infrastruktūrai apliecina paziņotā institūcija. Paziņotā institūcija novērtējumu veic, pamatojoties uz tai pieejamo dokumentāciju. Ja dokumentācijas apjoms nav pietiekams apliecinājuma izsniegšanai, paziņotā institūcija veic tehniskas pārbaudes un izmēģinājumus. Taču ņemot vērā to, ka paziņotās institūcijas piekļuve pie trešajās valstīs ražoto kravas vagonu dokumentācijas ir apgrūtināta trešo valstu tiesību sistēmas dēļ, lai samazinātu tehnisko pārbaužu apjomus, MK noteikumu Nr.1211 Noslēguma jautājumos ir paredzēts pārējas periods līdz 2015.gada 1.janvārim, kurā šādas ritošā sastāva atbilstības apliecināšanas tiesības ir piešķirtas valsts akciju sabiedrībai, kas pārvalda valsts publiskās lietošanas dzelzceļa infrastruktūru, kurai piekļuve tās infrastruktūrā izmantojamo kravas vagonu dokumentācijai tiek nodrošināta atbilstoši Dzelzceļa likuma 42.pantā minēto starptautisko līgumu nosacījumiem. Šobrīd Eiropas parlaments skata ceturto dzelzceļa tiesību aktu paketi, kuru ir paredzēts pieņemt 2015.gada rudenī. Šajos tiesību aktos, kurus Latvijai būs jāsāk piemērot no 2019.gada 1.janvāra, ir paredzēts būtiski mainīt Direktīvā 2008/57/EK noteiktās ritošā sastāva atbilstības novērtēšanas procedūras (minētā direktīva tiks atcelta), kā rezultātā būs nepieciešams izdot jaunus noteikumus. Projektā ir paredzēts saglabāt minēto pārejas laiku līdz ceturtās dzelzceļa tiesību aktu paketes piemērošanas uzsākšanai (2019.gada 1.javāris).Komisijas 2013.gada 30.aprīļa Īstenošanas regulu (ES) Nr. 402/2013 par kopīgo drošības metodi riska noteikšanai un novērtēšanai un par Regulas (EK) Nr. 352/2009 atcelšanu piemēro ar 2015.gada 21.maiju, kad tiek atcelta Komisijas 2009.gada 24.aprīļa Regula (EK) Nr.352/2009 par kopīgas drošības metodes ieviešanu riska noteikšanai un novērtēšanai atbilstoši Eiropas Parlamenta un Padomes Direktīvas 2004/49/EK 6.panta 3.punkta "a" apakšpunktam. Atsauci uz MK noteikumiem Nr.1211 ir nepieciešams aizstāt ar atsauci uz jauno regulu, nosakot, ka attiecīgā norma, kurā ietverta atsauce, stājas spēkā 2015.gada 21.maijā.Tā kā akreditācijas principi ir noteikti Ministru kabineta 2008.gada 16.decembra noteikumos Nr.1059 „Noteikumi par atbilstības novērtēšanas institūciju novērtēšanu, akreditāciju un uzraudzību” specifiskos normatīvajos aktos nav nepieciešams izdarīt tiešas atsauces uz akreditācijas standartiem. Tādēļ atbilstoši tam ar Projektu tiek precizēta MK noteikumu Nr.1211 86. punkta redakcija.Atbildot uz „EU Pilot” sistēmā ievietoto Eiropas Komisijas 2014.gada 23.oktobra informācijas pieprasījumu lietā Nr. 6658/14/MOVE par Eiropas Parlamenta un Padomes 2008. gada 17. jūnija Direktīvas 2008/57/EK par dzelzceļa sistēmas savstarpēju izmantojamību Kopienā prasību nepildīšanu Latvijā, Latvija ir norādījusi, ka, l**ai nerastos nekādas šaubas par**  šajā informācijas pieprasījumā norādīto Direktīvas 2008/57/EK normu atbilstošu pārņemšanu, tiks sagatavoti attiecīgi grozījumi MK noteikumos Nr.1211, kuri ir iekļauti Projektā. Ar Projekta 1.4. apakšpunktu no MK noteikumiem Nr.1211 tiek svītrots 25.punkts, kura normu Eiropas Komisija minētājā informācijas pieprasījumā ir norādījusi kā neatbilstošu Direktīvas 2008/57/EK prasībām. |
| 3. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskās lietošanas dzelzceļa infrastruktūras pārvaldītājs (1), pārvadātāji (10), ritošā sastāva īpašnieki un lietotāji, dzelzceļa tehnikas ražotāji un apkalpotāji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1)Eiropas Parlamenta un Padomes 2008.gada 17.jūnija Direktīva 2008/57/EK par dzelzceļa sistēmas savstarpēju izmantojamību Kopienā.2) Komisijas 2009.gada 16.oktobra Direktīva 2009/131/EK par VII pielikuma grozījumiem Eiropas Parlamenta un Padomes Direktīvā 2008/57/EK par dzelzceļa sistēmas savstarpēju izmantojamību Kopienā.3)Komisijas 2013.gada 30.aprīļa īstenošanas Regula (ES) Nr.402/2013 par kopīgo drošības metodi riska noteikšanai un novērtēšanai un Regulas (EK) Nr.352/2009 atcelšanu (jāpiemēro no 2015.gada 21.maija). |
| 2. | Citas starptautiskās saistības | Projekts šo jomu neskar |
| 3. | Cita informācija | Nav  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 10.marta Direktīva 2014/38/ES, ar kuru groza Eiropas Parlamenta un Padomes Direktīvas 2008/57/EK III trešo pielikumu attiecībā uz trokšņa piesārņojumu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2008/57/EK 2. panta s)punkts | Projekta 1.1. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK 2. panta z) punkts | Projekta 1.17. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK 21. panta 11.punkts | Projekta 1.2. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK 23. panta 5. punkta otrais teikums | Projekta 1.14. apakšpunkts  | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK 23. panta 6. punkts  | Projekta 1.7., 1.8., 1.9. (Ministru kabineta noteikumu Nr.1211 29. punkts), 1.10. un 1.11. apakšpunkts  | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK 25. panta 3. punkta otrais teikums | Projekta 1.15. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK 25. panta 4. punkta otrais teikums | Projekta 1.16. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK 26. panta 3. punkta pirmais teikums | Projekta 1.18. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57/EK 32. panta 2.punkts | Projekta 1.19. apakšpunkts | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2008/57 VII pielikuma 2.punkts  | Projekta 1.22. apakšpunkts (Ministru kabineta noteikumu Nr.1211 1. pielikuma 2. punkts) | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Direktīvas 2009/131/EK pielikums | Projekta 1.22. apakšpunkts (Ministru kabineta noteikumu Nr.1211 1. pielikuma 1. punkts) | Attiecīgā Direktīvas 2008/57/EK norma tiek pārņemta pilnībā | Neparedz stingrākas prasības |
| Regula (ES) Nr.402/2013 | Projekta 1.12. un 1.13. apakšpunkts un 2. punkts | Regula (ES) Nr.402/2013 tiek pārņemta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Projekta izstrādes uzsākšanu tika informēti lielākie dzelzceļa nozares uzņēmumi.  |
| 2. | Sabiedrības līdzdalība projekta izstrādē | Projekta izstrādē notika konsultācijas ar publiskās lietošanas dzelzceļa infrastruktūras pārvaldītāju - VAS „Latvijas dzelzceļš”.  |
| 3. | Sabiedrības līdzdalības rezultāti | Dzelzceļa nozares uzņēmumi Projektu atbalsta, jo Projekts paredz nemainīt pastāvošo kārtību attiecībā uz trešo valstu kravas vagonu atbilstības novērtēšanu Latvijas normatīvo aktu prasībām un Latvijas dzelzceļa infrastruktūrai līdz Eiropas Savienības ceturtās dzelzceļa tiesību aktu paketes piemērošanas uzsākšanai Latvijā. |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III un IV sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

17.02.2015 10:00

1710

K.Baikovskis, 67028371,

kaspars.baikovskis@sam.gov.lv